               EURÓPAI BIZOTTSÁG
            Brüsszel, 2015.9.7.
            COM(2015) 424 final
            2015/0189(NLE)
            Javaslat
            A TANÁCS HATÁROZATA
            az Európai Unió és a Bangladesi Népi Köztársaság kormánya közötti, a légi közlekedés bizonyos kérdéseiről szóló megállapodásnak az Unió részéről történő aláírásáról és ideiglenes alkalmazásáról

               INDOKOLÁS

               1.A JAVASLAT HÁTTERE

               •
                     A javaslat okai és céljai

               Az Európai Bíróság úgynevezett „nyitott égbolt” ügyekben hozott ítéletei nyomán a Tanács 2003. június 5-én harmadik országokkal folytatandó tárgyalások megkezdésére hatalmazta fel a Bizottságot annak érdekében, hogy a meglévő megállapodások egyes rendelkezéseinek helyébe uniós szintű megállapodás lépjen („horizontális felhatalmazás”). Ennek célja, hogy az Európai Unió valamennyi légi fuvarozója hátrányos megkülönböztetés nélkül férhessen hozzá az Európai Unió tagállamai és harmadik országok közötti légi útvonalakhoz, és hogy a tagállamok és harmadik országok közötti kétoldalú légi közlekedési megállapodások összhangba kerüljenek az európai uniós joggal.

               •
                     Háttér-információk

               A tagállamok és harmadik országok közötti nemzetközi légi közlekedési kapcsolatokat ezidáig a tagállamok és harmadik országok között létrejött kétoldalú légi közlekedési megállapodások, azok mellékletei és egyéb kapcsolódó kétoldalú vagy többoldalú szerződések szabályozták.

               A tagállamok kétoldalú légi közlekedési megállapodásainak a kijelölésre vonatkozó hagyományos záradékai ellentétesek az uniós joggal. Lehetővé teszik ugyanis egy harmadik ország számára, hogy megtagadja, visszavonja vagy felfüggessze egy tagállam által kijelölt olyan légi fuvarozó jogosítványait vagy engedélyeit, amelynek többségi tulajdona és tényleges ellenőrzése nem az adott tagállam vagy annak állampolgárai kezében van. Ez az egyik tagállamban székhellyel rendelkező, de más tagállamok állampolgárai tulajdonában lévő és általuk ellenőrzött európai uniós légi fuvarozókkal szembeni hátrányos megkülönböztetésnek minősül. Ez ellentétes az Európai Unió működéséről szóló szerződés 49. cikkével, amely kimondja, hogy az Európai Unió egy adott tagállamának állampolgárait a szabad letelepedés jogának gyakorlásakor ugyanolyan bánásmód illeti meg a fogadó tagállam területén, amilyenben az adott tagállam állampolgárai részesülnek.

               •
                     Meglévő rendelkezések a javaslat által érintett területen

               A megállapodás rendelkezései az Európai Unió tagállamai és a Bangladesi Népi Köztársaság között létrejött 8 kétoldalú légi közlekedési megállapodás esetében váltják fel vagy egészítik ki a hatályos rendelkezéseket.

               •
                     Összhang az Unió egyéb szakpolitikáival és célkitűzéseivel

               A megállapodás az Unió külső légi közlekedési politikájának alapvető célkitűzését szolgálja oly módon, hogy hatályos kétoldalú légi közlekedési megállapodásokat hoz összhangba az uniós joggal.

               2.KONZULTÁCIÓ AZ ÉRDEKELT FELEKKEL

               A konzultáció módja, a legfontosabb célterületek és a válaszadók köre

               Az EUMSZ 218. cikkének (4) bekezdésével összhangban a Bizottság a tárgyalásokat egy különbizottsággal egyeztetve folytatta le. A tárgyalások folyamán a gazdasági ág képviselőivel is konzultáltak.

               Az észrevételek és felhasználásuk rövid ismertetése

               Az ezen eljárás során tett észrevételeket figyelembe vették. Az érintett tagállamok ellenőrizték a kétoldalú légi közlekedési megállapodásokra való hivatkozások pontosságát. A gazdasági ág képviselői hangsúlyozták, hogy kereskedelmi tevékenységük szempontjából mennyire fontos a szilárd jogi háttér.

               3.A JAVASLAT JOGI ELEMEI

               •
                     A javaslat összefoglalása

               A Bizottság a „horizontális felhatalmazás” mellékletében foglalt mechanizmusokkal és irányelvekkel összhangban egy olyan megállapodás megkötéséről folytatott tárgyalásokat a Bangladesi Népi Köztársasággal, amely a tagállamok és a Bangladesi Népi Köztársaság közötti meglévő kétoldalú légi közlekedési megállapodások egyes rendelkezéseinek helyébe lép. A megállapodás 2. cikke a kijelölésre vonatkozóan a hagyományos záradékok helyébe uniós záradékot léptet, amely az EU valamennyi légi fuvarozója számára lehetővé teszi, hogy éljen letelepedési jogával. Az 5. cikk feloldja az Európai Unió versenyjogi szabályaival való esetleges ellentmondásokat.

               Mivel a megállapodásról folytatott tárgyalások sikeresen lezárultak, azt az Európai Unió nevében alá kell írni. E célból a Bizottság határozatra tesz javaslatot.

               A Bizottság azt is javasolja, hogy a megállapodást annak aláírása napjától ideiglenesen alkalmazzák annak érdekében, hogy a tagállamok és a Bangladesi Népi Köztársaság közötti kétoldalú légi közlekedési megállapodásokat az uniós joggal összhangban további késedelem nélkül alkalmazni lehessen. Az ideiglenes alkalmazás azért szükséges, mert a hasonló megállapodásokkal összefüggésben szerzett tapasztalatok azt mutatják, hogy a ratifikációs eljárások hosszadalmasak lehetnek.

               •
                     Jogalap

               Az EUMSZ 100. cikkének (2) bekezdése és 218. cikkének (5) bekezdése

               •
                     A jogi aktus típusának megválasztása

               Az Európai Unió és a Bangladesi Népi Köztársaság közötti megállapodás megkötése a leghatékonyabb eszköz a tagállamok és a Bangladesi Népi Köztársaság közötti hatályos kétoldalú légi közlekedési megállapodásoknak az uniós joggal való összehangolására.

               4.KÖLTSÉGVETÉSI VONZATOK

               A javaslat nincs hatással az uniós költségvetésre.

               2015/0189 (NLE)

               Javaslat

               A TANÁCS HATÁROZATA

               az Európai Unió és a Bangladesi Népi Köztársaság kormánya közötti, a légi közlekedés bizonyos kérdéseiről szóló megállapodásnak az Unió részéről történő aláírásáról és ideiglenes alkalmazásáról

               AZ EURÓPAI UNIÓ TANÁCSA,

               tekintettel az Európai Unió működéséről szóló szerződésre és különösen annak 100. cikke (2) bekezdésére, összefüggésben 218. cikke (5) bekezdésével,

               tekintettel az Európai Bizottság javaslatára,

               mivel:

               (1)A Tanács 2003. június 5-én hozott határozatával felhatalmazta a Bizottságot, hogy tárgyalásokat kezdeményezzen harmadik országokkal a meglévő kétoldalú megállapodások egyes rendelkezéseinek uniós szintű megállapodással való felváltásáról.

               (2)Ennek megfelelően a Bizottság tárgyalásokat folytatott az Unió nevében a Bangladesi Népi Köztársaság kormányával a légi közlekedés bizonyos kérdéseiről szóló megállapodásról (a továbbiakban: megállapodás). A tárgyalások 2015. február 27-én a megállapodás parafálásával sikeresen lezárultak.

               (3)A megállapodás célja, hogy 8 tagállam és a Bangladesi Népi Köztársaság közötti kétoldalú légi közlekedési megállapodásokat összhangba hozza az uniós joggal.

               (4)A megállapodást – annak későbbi időpontban történő megkötésének feltételére figyelemmel – az Európai Unió nevében alá kell írni.

               (5)Annak érdekében, hogy a megállapodásból fakadó előnyök a lehető leghamarabb jelentkezzenek, azt ideiglenesen alkalmazni kell,

               ELFOGADTA EZT A HATÁROZATOT:

               1. cikk

               Az Európai Unió és a Bangladesi Népi Köztársaság kormánya közötti, a légi közlekedés bizonyos kérdéseiről szóló megállapodás (a továbbiakban: megállapodás) aláírását – a megállapodás megkötésének feltételére figyelemmel – az Európai Unió nevében a Tanács jóváhagyja.

               A megállapodás szövegét csatolták e határozathoz.

               2. cikk

               A Tanács Főtitkársága – a megállapodás megkötésének feltételére figyelemmel – kibocsátja a megállapodás aláírására vonatkozó meghatalmazást a megállapodás főtárgyalója által kijelölt személy(ek) részére.

               3. cikk

               A megállapodást hatálybalépéséig a felek ideiglenesen alkalmazzák az azt a napot követő hónap első napjától, amelyen a felek értesítették egymást arról, hogy az ehhez szükséges eljárások lezárultak.

               4. cikk

               A Tanács elnöke kijelöli az Európai Unió nevében a megállapodás 8. cikkének (2) bekezdése szerinti értesítés megtételére jogosult személyt.

               5. cikk

               Ez a határozat az elfogadásának napján lép hatályba.

               Kelt Brüsszelben, -án/-én.

                     a Tanács részéről

                     az elnök

    ---documentbreak---

               EURÓPAI BIZOTTSÁG
            Brüsszel, 2015.9.7.
            COM(2015) 424 final
            MELLÉKLET
            a következőhöz:
            Javaslat – A Tanács határozata az Európai Unió és a Bangladesi Népi Köztársaság kormánya közötti, a légi közlekedés bizonyos kérdéseiről szóló megállapodásnak az Unió részéről történő aláírásáról és ideiglenes alkalmazásáról
            Megállapodás az Európai Unió és a Bangladesi Népi Köztársaság között a légi közlekedés bizonyos kérdéseiről

               MELLÉKLET

               a következőhöz:

               Javaslat – A Tanács határozata az Európai Unió és a Bangladesi Népi Köztársaság kormánya közötti, a légi közlekedés bizonyos kérdéseiről szóló megállapodásnak az Unió részéről történő aláírásáról és ideiglenes alkalmazásáról

               Megállapodás az Európai Unió és a Bangladesi Népi Köztársaság között a légi közlekedés bizonyos kérdéseiről

               AZ EURÓPAI UNIÓ

               egyrészről, és

               A BANGLADESI NÉPI KÖZTÁRSASÁG

               másrészről

               (a továbbiakban: a felek)

               MEGÁLLAPÍTVA, hogy az Európai Unió számos tagállama és a Bangladesi Népi Köztársaság között olyan kétoldalú légi közlekedési megállapodások jöttek létre, amelyek az európai uniós joggal ellentétes rendelkezéseket tartalmaznak,

               MEGÁLLAPÍTVA, hogy az Európai Unió kizárólagos hatáskörrel rendelkezik számos olyan kérdésben, amelyre az Európai Unió tagállamai és harmadik országok között létrejött kétoldalú légi közlekedési megállapodások kiterjedhetnek,

               MEGÁLLAPÍTVA, hogy az európai uniós jog szerint a tagállamok valamelyikében székhellyel rendelkező légi fuvarozóknak joguk van hátrányos megkülönböztetés nélkül hozzáférni az Európai Unió tagállamai és harmadik országok közötti légi útvonalakhoz,

               TEKINTETTEL az Európai Unió és egyes harmadik országok között létrejött azon megállapodásokra, amelyek az ilyen harmadik országokban illetőséggel rendelkező személyek és jogalanyok számára lehetővé teszik, hogy az európai uniós joggal összhangban engedélyezett légi fuvarozói vállalkozásokban tulajdonjogot szerezzenek,

               FELISMERVE, hogy az Európai Unió tagállamai és a Bangladesi Népi Köztársaság között létrejött kétoldalú légi közlekedési megállapodások azon rendelkezéseit, amelyek ellentétesek az Európai Unió jogszabályaival, teljes összhangba kell hozni azokkal annak érdekében, hogy az Európai Unió és a Bangladesi Népi Köztársaság közötti légi szolgáltatások tekintetében szilárd jogi háttér jöjjön létre, és garantálható legyen az ilyen légi szolgáltatások folytonossága,

               MEGÁLLAPÍTVA, hogy az európai uniós jog értelmében a légi fuvarozók elvileg nem köthetnek olyan megállapodásokat, amelyek hatással lehetnek az Európai Unió tagállamai közötti kereskedelemre, és a verseny megakadályozását, korlátozását vagy torzítását célozzák, illetve idézik elő,

               FELISMERVE, hogy az Európai Unió tagállamai és a Bangladesi Népi Köztársaság között létrejött kétoldalú légi közlekedési megállapodások azon rendelkezései, amelyek i. előírják vagy előnyben részesítik olyan, vállalkozások közötti megállapodások, vállalkozástársulások által hozott döntések vagy összehangolt magatartások elfogadását, amelyek megakadályozzák, torzítják vagy korlátozzák a légi fuvarozók közötti versenyt az adott útvonalakon; vagy ii. bármely efféle megállapodás, határozat vagy összehangolt magatartás hatásait erősítik; vagy iii. a légi fuvarozókra vagy más magánjellegű gazdasági szereplőkre hárítják az olyan intézkedések meghozatalának felelősségét, amelyek megakadályozzák, torzítják vagy korlátozzák a légi fuvarozók közötti versenyt az adott útvonalakon, mind hozzájárulhatnak ahhoz, hogy a vállalkozásokra vonatkozó versenyszabályok veszítsenek hatékonyságukból,

               MEGÁLLAPÍTVA, hogy az Európai Uniónak e megállapodás keretében nem célja az Európai Unió és a Bangladesi Népi Köztársaság közötti légi forgalom mértékének növelése, az európai uniós légi fuvarozók és a Bangladesi Népi Köztársaság légi fuvarozói közötti egyensúly befolyásolása, sem a meglévő kétoldalú légi közlekedési megállapodások rendelkezéseinek a forgalmi jogok tekintetében történő módosítása,

               MEGÁLLAPÍTVA, hogy az az Európai Unió Bírósága úgy találta, hogy a tagállamok és harmadik országok között létrejött egyes kétoldalú légi közlekedési megállapodások olyan rendelkezéseket tartalmaznak, amelyek az európai uniós joggal ellentétesek,

               FELISMERVE, hogy az európai uniós jog, valamint az Európai Unió tagállamai és a Bangladesi Népi Köztársaság között létrejött kétoldalú légi közlekedési megállapodások rendelkezéseinek összhangja megfelelő módot nyújt az Európai Unió és Banglades közötti légi közlekedés folyamatosságának és fejlődésének biztosítására,

               MEGÁLLAPÍTVA, hogy e megállapodásnak nem kell érintenie az Európai Unió tagállamai és a Bangladesi Népi Köztársaság között létrejött kétoldalú légi közlekedési megállapodások azon rendelkezéseit, amelyek összeegyeztethetőek az európai uniós joggal,

               A KÖVETKEZŐKBEN ÁLLAPODTAK MEG:

               1. CIKK

               Általános rendelkezések

               1.
                     E megállapodás alkalmazásában a „tagállamok” az Európai Unió tagállamait, az „EU-szerződések” az Európai Unióról szóló szerződést és az Európai Unió működéséről szóló szerződést jelenti.

               2.
                     Az 1. mellékletben felsorolt valamennyi megállapodásban az adott megállapodásban szerződő félként szereplő tagállam állampolgáraira való hivatkozásokat az Európai Unió valamennyi tagállamának állampolgáraira való hivatkozásként kell értelmezni.

               3.
                     Az 1. mellékletben felsorolt valamennyi megállapodásban az adott megállapodásban szerződő félként szereplő tagállam légi fuvarozóira vagy légitársaságaira való hivatkozásokat az adott tagállam által kijelölt légi fuvarozókra vagy légitársaságokra való hivatkozásként kell értelmezni.

               2. CIKK

               Valamely tagállam általi kijelölés

               1.
                     A 2. melléklet a) illetve b) pontjában felsorolt cikkek vonatkozó rendelkezései helyébe e cikk (3) illetve (2) bekezdésének rendelkezései lépnek az adott tagállam légi fuvarozóinak kijelölése, a légi fuvarozó részére a Bangladesi Népi Köztársaság által megadott engedélyek és jogosítványok, valamint a légi fuvarozó ilyen engedélyeinek vagy jogosítványainak megtagadása, visszavonása, felfüggesztése vagy korlátozása tekintetében.

               2.
                     A valamely tagállam általi kijelölés kézhezvételekor a Bangladesi Népi Köztársaság a legrövidebb eljárási időn belül megadja a megfelelő engedélyeket és jogosítványokat, feltéve, hogy:

               i.
                     a légi fuvarozó az EU-szerződések értelmében a kijelölő tagállamban székhellyel rendelkezik, és az európai uniós jognak megfelelő érvényes működési engedéllyel rendelkezik; valamint

               ii.
                     az üzembentartási engedély kiadásáért felelős tagállam az előírások szerint hatékonyan és folyamatosan felügyeli a légi fuvarozó tevékenységét, valamint a kijelölésben egyértelműen meghatározza az illetékes légügyi hatóságot; valamint

               iii.
                     a légi fuvarozó tulajdonjoga és tényleges ellenőrzése – közvetlenül vagy többségi tulajdon révén – tagállamok és/vagy tagállamokban illetőséggel rendelkező személyek vagy jogalanyok, és/vagy a 3. mellékletben felsorolt egyéb államok és/vagy azokban illetőséggel rendelkező személyek vagy jogalanyok kezében van.

               3.
                     A Bangladesi Népi Köztársaságnak jogában áll a tagállamok egyike által kijelölt légi fuvarozó engedélyeit vagy jogosítványait megtagadni, visszavonni, felfüggeszteni vagy korlátozni, amennyiben:

               i.
                     a légi fuvarozó az EU-szerződések értelmében nem rendelkezik a kijelölő tagállamban székhellyel, vagy nem rendelkezik az európai uniós jognak megfelelő érvényes működési engedéllyel; vagy

               ii.
                     az üzembentartási engedély kiadásáért felelős tagállam nem felügyeli hatékonyan vagy folyamatosan a légi fuvarozó tevékenységét, illetve az illetékes légügyi hatóság a kijelölésben nincs egyértelműen meghatározva; vagy

               iii.
                     a légi fuvarozó tulajdonjoga vagy tényleges ellenőrzése – közvetlenül vagy többségi tulajdon révén – nem a tagállamok és/vagy a tagállamokban illetőséggel rendelkező személyek vagy jogalanyok, és/vagy a 3. mellékletben felsorolt egyéb államok és/vagy azokban illetőséggel rendelkező személyek vagy jogalanyok kezében van; vagy

               iv.
                     a légi fuvarozó a Bangladesi Népi Köztársaság és egy másik tagállam között létrejött kétoldalú megállapodás alapján már rendelkezik üzemeltetési engedéllyel, és az e megállapodás szerinti forgalmi jogok olyan útvonalon történő gyakorlása, amely érinti az adott másik tagállam egy pontját, megkerülné a forgalmi jogoknak az adott másik megállapodással bevezetett korlátozásait; vagy

               v.
                     a légi fuvarozó rendelkezik egy olyan tagállam által kiadott üzembentartási engedéllyel, amellyel a Bangladesi Népi Köztársaságnak nincs kétoldalú légi közlekedési megállapodása, és a szóban forgó tagállam megtagadta a Bangladesi Népi Köztársaság által kijelölt valamely légi fuvarozótól a forgalmi jogokat.

               Az e bekezdés szerinti jogainak gyakorlása során a Bangladesi Népi Köztársaság nem tesz különbséget az európai uniós légi fuvarozók között az alapján, hogy mely tagállamban rendelkeznek székhellyel.

               3. CIKK

               Biztonság

               1.
                     A 2. melléklet c) pontjában felsorolt cikkek megfelelő rendelkezései kiegészülnek e cikk (2) bekezdésének rendelkezéseivel.

               2.
                     Ha egy tagállam olyan légi fuvarozót jelöl ki, amelynek felügyeletét egy másik tagállam gyakorolja és tartja fenn, a Bangladesi Népi Köztársaságot a biztonsági rendelkezéseknek az adott másik tagállam általi elfogadását, végrehajtását és betartását, valamint az adott légi fuvarozó működési engedélyét illetően azok a jogok illetik meg, amelyeket a légi fuvarozót kijelölő tagállammal létrejött megállapodása biztosít.

               4. CIKK

               A légi járművek tüzelőanyagaira kivetett adók

               1.
                     A 2. melléklet d) pontjában felsorolt cikkek megfelelő rendelkezései kiegészülnek a cikk (2) bekezdésének rendelkezéseivel.

               2.
                     Bármely ellenkező értelmű rendelkezés ellenére a 2. melléklet d) pontjában felsorolt megállapodásokban foglaltak nem akadályozhatják meg a tagállamokat abban, hogy hátrányos megkülönböztetés nélkül adókat, illetékeket, vámokat vagy díjakat vessenek ki a területükön felvett üzemanyagra, amelyet a Bangladesi Népi Köztársaság által kijelölt légi fuvarozó olyan légi járműve használ, amely az adott tagállam területének egy pontja és az adott tagállam vagy egy másik tagállam területének egy másik pontja között közlekedik.

               5. CIKK

               A versenyszabályoknak való megfelelés

               1.
                     Bármely ellenkező értelmű rendelkezés ellenére az 1. mellékletben felsorolt megállapodások egyetlen rendelkezése sem i. részesítheti előnyben olyan, vállalkozások közötti megállapodásoknak, vállalkozások társulásai által hozott döntéseknek vagy összehangolt magatartásoknak az elfogadását, amelyek a versenyt megakadályozzák, torzítják vagy korlátozzák, ii. erősítheti bármely efféle megállapodás, határozat vagy összehangolt magatartás hatásait, illetve iii. háríthatja a magánszektorbeli gazdasági szereplőkre a felelősséget a versenyt akadályozó, torzító vagy korlátozó intézkedések meghozataláért.

               2.
                     Az 1. mellékletben felsorolt megállapodásoknak az e cikk (1) bekezdésével összeegyeztethetetlen rendelkezései nem alkalmazhatók.

               6. CIKK

               A megállapodás mellékletei

               E megállapodás mellékletei a megállapodás elválaszthatatlan részét képezik.

               7. CIKK

               Felülvizsgálat és módosítás

               E megállapodást a felek kölcsönös megegyezés alapján bármikor felülvizsgálhatják vagy módosíthatják.

               8. CIKK

               Hatálybalépés és ideiglenes alkalmazás

               1.
                     Ez a megállapodás azon a napon lép hatályba, amelyen a felek írásban értesítették egymást arról, hogy a megállapodás hatálybalépéséhez szükséges belső eljárásaik lezárultak.

               2.
                     Az (1) bekezdés ellenére a felek megegyeznek abban, hogy e megállapodást ideiglenesen alkalmazzák az azt a napot követő első hónap első napjától, amelyen értesítik egymást a szükséges eljárások lezárultáról.

               3.
                     A tagállamok és a Bangladesi Népi Köztársaság között létrejött azon megállapodásokat és egyéb szerződéseket, amelyek e megállapodás aláírásának napján még nem léptek hatályba és amelyeket nem alkalmaznak ideiglenesen, az 1. melléklet b) pontja sorolja fel. Ezt a megállapodást minden ilyen megállapodásra és szerződésre azok hatálybalépésének vagy ideiglenes alkalmazásának napjától alkalmazni kell.

               9. CIKK

               Megszűnés

               1.
                     Abban az esetben, ha az 1. mellékletben felsorolt megállapodások valamelyike megszűnik, e megállapodás minden olyan rendelkezése, amely az az 1. mellékletben szereplő adott megállapodásra vonatkozik, szintén hatályát veszti.

               2.
                     Abban az esetben, ha az 1. mellékletben felsorolt összes megállapodás megszűnik, ezzel egyidőben ez a megállapodás is megszűnik.

               A FENTIEK HITELÉÜL a jogszerűen meghatalmazott alulírottak aláírták ezt a megállapodást.

               Kelt […]-ban/-ben, a […] év […] havának […] napján, két-két eredeti példányban angol, bolgár, cseh, dán, észt, finn, francia, görög, holland, horvát, lengyel, lett, litván, magyar, máltai, német, olasz, portugál, román, spanyol, svéd, szlovák, szlovén és bengáli nyelven.

               AZ EURÓPAI UNIÓ RÉSZÉRŐL:
                     A BANGLADESI NÉPI KÖZTÁRSASÁG RÉSZÉRŐL:

               1. melléklet

               A megállapodás 1. cikkében említett megállapodások jegyzéke

               a) A Bangladesi Népi Köztársaság és az Európai Unió tagállamai között létrejött kétoldalú légi közlekedési megállapodások, amelyeket e megállapodás aláírásának napján már megkötöttek, aláírtak és/vagy ideiglenesen alkalmaznak

               -
                     A Belga Királyság kormánya és a Bangladesi Népi Köztársaság kormánya között létrejött, légi járatok üzemeltetéséről szóló megállapodás, kelt Brüsszelben, 1995. január 20-án, a továbbiakban – a 2. mellékletben: „Banglades-Belgium megállapodás”;

               A Brüsszelben, 2000. július 20-án létrejött egyetértési megállapodással módosítva;

               -
                     A Németországi Szövetségi Köztársaság kormánya és a Bangladesi Népi Köztársaság kormánya között létrejött, légi közlekedésről szóló megállapodás, kelt Bonnban, 1992. december 8-án, – a 2. mellékletben: „Banglades-Németország megállapodás”;

               A Németországi Szövetségi Köztársaság és a Bangladesi Népi Köztársaság kormánya közötti, 1992. december 8-án, Bonnban kelt egyetértési megállapodással együtt értelmezve;

               -
                     A Bangladesi Népi Köztársaság kormánya és az Olasz Köztársaság kormánya között létrejött, a területeik közötti légi közlekedésről szóló, 1980. december 16-án, Rómában kelt megállapodás, a továbbiakban – a 2. mellékletben: a „Banglades-Olaszország megállapodás”;

               A Bangladesi Népi Köztársaság kormánya és az Olasz Köztársaság kormánya közötti, 1980. december 16-án, Rómában kelt bizalmas egyetértési megállapodásokkal együtt értelmezve;

               -
                     A Holland Királyság kormánya és a Bangladesi Népi Köztársaság kormánya között létrejött, légi közlekedésről szóló megállapodás, kelt Dakkában, 1973. november 3-án, a továbbiakban – a 2. mellékletben: „Banglades-Hollandia megállapodás”;

               A Holland Királyság és a Bangladesi Népi Köztársaság delegációja által 1989. november 7-én, Hágában aláírt kölcsönösen elfogadott jegyzőkönyvvel módosítva;

               A Holland Királyság kormánya és a Bangladesi Népi Köztársaság kormánya közötti, 1994. április 6-án, Hágában kelt egyetértési megállapodással módosítva;

               -
                     A Nagy-Britannia és Észak-Írország Egyesült Királyságának kormánya és a Bangladesi Népi Köztársaság kormánya között a területeik között és azokon túli légi közlekedésről szóló, 1978. július 5-én, Londonban kelt megállapodás, a továbbiakban – a 2. mellékletben: a „Banglades-Egyesült Királyság megállapodás”;

               A Nagy-Britannia és Észak-Írország Egyesült Királysága és a Bangladesi Népi Köztársaság légügyi hatóságai közötti, 2007. február 7-én, Londonban aláírt egyetértési megállapodással módosítva;

               A Bangladesi Népi Köztársaság és a Nagy-Britannia és Észak-Írország Egyesült Királysága légügyi hatóságai közötti, 2010. január 7-én, Dakkában aláírt egyetértési megállapodással módosítva;

               b) Légi közlekedési megállapodások és egyéb szerződések, amelyeket a Bangladesi Népi Köztársaság és az Európai Unió tagállamai parafáltak vagy aláírtak, és amelyek e megállapodás aláírásának napján még nem léptek hatályba, és amelyeket nem alkalmaznak ideiglenesen

               -
                     A Bangladesi Népi Köztársaság kormánya és a Lengyel Köztársaság kormánya között létrejött, légi közlekedésről szóló megállapodás, parafálva Dakkában, 1997. június 9-én, a továbbiakban – a 2. mellékletben: „Banglades-Lengyelország megállapodás”;

               A Bangladesi Népi Köztársaság kormánya és a Lengyel Köztársaság kormánya közötti, 1997. június 9-én, Dakkában kelt egyetértési megállapodással együtt értelmezve;

               -
                     A Bangladesi Népi Köztársaság kormánya és a Francia Köztársaság kormánya között létrejött légi közlekedési megállapodás, parafálva Dakkában, 1998. július 2-án, a továbbiakban – a 2. mellékletben: „Banglades-Franciaország megállapodás”;

               A Bangladesi Népi Köztársaság kormánya és a Francia Köztársaság kormánya közötti, 1998. július 2-án, Dakkában kelt egyetértési megállapodással együtt értelmezve;

               -
                     A Bangladesi Népi Köztársaság kormánya és a Szlovák Köztársaság kormánya között létrejött légi közlekedési megállapodás, parafálva Dakkában, 2007. január 17-én, a továbbiakban – a 2. mellékletben: „Banglades-Szlovákia megállapodás”;

               A Bangladesi Népi Köztársaság kormánya és a Szlovák Köztársaság kormánya közötti, 2007. január 17-én, Dakkában kelt egyetértési megállapodással együtt értelmezve;

               A Bangladesi Népi Köztársaság kormányának és a Szlovák Köztársaság kormányának légügyi hatóságai közötti, 2007. augusztus 30-án, Szlovákiában aláírt egyetértési megállapodással módosítva;

               2. melléklet

               Az 1. mellékletben felsorolt megállapodásokban szereplő és a megállapodás 2–4. cikkében említett cikkek jegyzéke

               a) Tagállam általi kijelölés:

               -
                     a Banglades–Belgium megállapodás 3. cikke;

               -
                     a Banglades–Franciaország megállapodás 3. cikke;

               -
                     a Banglades–Németország megállapodás 3. cikke;

               -
                     a Banglades–Olaszország megállapodás 4. cikke;

               -
                     a Banglades–Hollandia megállapodás 3. cikke;

               -
                     a Banglades–Lengyelország megállapodás 3. cikke;

               -
                     a Banglades–Szlovákia megállapodás 3. cikke;

               -
                     a Banglades–Egyesült Királyság megállapodás 4. cikke;

               b) Engedélyek és jogosítványok megtagadása, visszavonása, felfüggesztése vagy korlátozása:

               -
                     a Banglades–Belgium megállapodás 5. cikke;

               -
                     a Banglades–Franciaország megállapodás 4. cikke;

               -
                     a Banglades–Németország megállapodás 4. cikke;

               -
                     a Banglades–Olaszország megállapodás 5. cikke;

               -
                     a Banglades–Hollandia megállapodás 4. cikke;

               -
                     a Banglades–Lengyelország megállapodás 4. cikke;

               -
                     a Banglades–Szlovákia megállapodás 4. cikke;

               -
                     a Banglades–Egyesült Királyság megállapodás 5. cikke;

               c) Biztonság:

               -
                     a Banglades–Belgium megállapodás 7. cikke;

               -
                     a Banglades–Franciaország megállapodás 8. cikke;

               -
                     a Banglades–Németország megállapodás 6. cikke;

               -
                     a Banglades–Olaszország megállapodás 10. cikke;

               -
                     a Banglades–Lengyelország megállapodás 9. cikke;

               -
                     a Banglades–Szlovákia megállapodás 9. cikke;

               d) A légi járművek tüzelőanyagaira kivetett adók:

               -
                     a Banglades–Belgium megállapodás 10. cikke;

               -
                     a Banglades–Franciaország megállapodás 10. cikke;

               -
                     a Banglades–Németország megállapodás 8. cikke;

               -
                     a Banglades–Olaszország megállapodás 6. cikke;

               -
                     a Banglades–Hollandia megállapodás 5. cikke;

               -
                     a Banglades–Lengyelország megállapodás 7. cikke;

               -
                     a Banglades–Szlovákia megállapodás 6. cikke;

               3. melléklet

               A megállapodás 2. cikkében említett egyéb államok jegyzéke

               a) Az Izlandi Köztársaság (az Európai Gazdasági Térségről szóló megállapodás alapján);

               b) A Liechtensteini Hercegség (az Európai Gazdasági Térségről szóló megállapodás alapján)

               c) A Norvég Királyság (az Európai Gazdasági Térségről szóló megállapodás alapján);

               d) A Svájci Államszövetség (az Európai Közösség és a Svájci Államszövetség közötti légi közlekedési megállapodás alapján).


               EURÓPAI BIZOTTSÁG
            Brüsszel, 2015.7.29.
            COM(2015) 368 final
            2015/0161(NLE)
            Javaslat
            A TANÁCS HATÁROZATA
            az egyrészről az Európai Közösségek és azok tagállamai, másrészről Bosznia és Hercegovina közötti stabilizációs és társulási megállapodással létrehozott Stabilizációs és Társulási Tanácsban a Stabilizációs és Társulási Tanács saját eljárási szabályzatáról szóló határozatának elfogadásával kapcsolatban képviselendő európai uniós álláspontról

               INDOKOLÁS

               Az egyrészről az Európai Közösségek és tagállamaik, másrészről Bosznia és Hercegovina közötti stabilizációs és társulási megállapodás 2015. június 1-én hatályba lépett.

               Az említett megállapodás 115. cikkével létrehozott Stabilizációs és Társulási Tanács felügyeli a megállapodás végrehajtását, és vizsgálja az annak keretében felmerülő legfontosabb kérdéseket, illetve bármely egyéb, kölcsönös érdeklődésre számot tartó kétoldalú vagy nemzetközi kérdést.

               A stabilizációs és társulási megállapodás 116. cikke rendelkezésének megfelelően a Stabilizációs és Társulási Tanács meghatározza saját eljárási szabályzatát. A megállapodás 118. cikkének megfelelően ez az eljárási szabályzat meghatározza a Stabilizációs és Társulási Tanácsot feladatai teljesítésében segítő Stabilizációs és Társulási Bizottság feladatait.

               Az EUMSZ 218. cikkének (9) bekezdésével összhangban a Stabilizációs és Társulási Tanácson belül a Stabilizációs és Társulási Tanács eljárási szabályzatának elfogadásáról szóló határozattal kapcsolatban képviselendő uniós álláspontot a Bizottság javaslata alapján a Tanács határozata állapítja meg.

               Következésképpen a Bizottság felkéri a Tanácsot, hogy fogadja el a Stabilizációs és Társulási Tanács saját eljárási szabályzatáról szóló határozatának vonatkozásában az Európai Unió által képviselendő álláspontról szóló mellékelt határozatjavaslatot.

               Tájékoztatjuk a Tanácsot, hogy az egyes albizottságok és különleges munkacsoportok eljárási szabályzatát külön melléklet tartalmazza.

               2015/0161 (NLE)

               Javaslat

               A TANÁCS HATÁROZATA

               az egyrészről az Európai Közösségek és azok tagállamai, másrészről Bosznia és Hercegovina közötti stabilizációs és társulási megállapodással létrehozott Stabilizációs és Társulási Tanácsban a Stabilizációs és Társulási Tanács saját eljárási szabályzatáról szóló határozatának elfogadásával kapcsolatban képviselendő európai uniós álláspontról

               AZ EURÓPAI UNIÓ TANÁCSA,

               tekintettel az Európai Unió működéséről szóló szerződésre és különösen annak 217. cikkére, összefüggésben a 218. cikk (9) bekezdésével,

               tekintettel az Európai Bizottság javaslatára,

               mivel:

               (1)Az egyrészről az Európai Közösségek és tagállamaik, másrészről Bosznia és Hercegovina között létrejött stabilizációs és társulási megállapodás (a továbbiakban: a megállapodás) 115. cikke létrehoz egy Stabilizációs és Társulási Tanácsot.

               (2)A megállapodás 116. cikke úgy rendelkezik, hogy a Stabilizációs és Társulási Tanács elfogadja saját eljárási szabályzatát.

               (3)A megállapodás 118. cikke úgy rendelkezik, hogy a Stabilizációs és Társulási Tanácsot egy Stabilizációs és Társulási Bizottság segíti.

               (4)A megállapodás 118. cikke továbbá úgy rendelkezik, hogy a Stabilizációs és Társulási Tanács eljárási szabályzatában meg kell határozni a Stabilizációs és Társulási Bizottság feladatait, valamint rendelkezni kell arról, hogy a Stabilizációs és Társulási Tanács bármely jogkörét a Stabilizációs és Társulási Bizottságra ruházhatja.

               (5)Az említett megállapodás 120. cikke úgy rendelkezik, hogy a Stabilizációs és Társulási Tanács határozhat más különleges bizottság vagy testület létrehozásáról, amely segítheti feladatai elvégzésében. Rendelkezik továbbá arról, hogy a Stabilizációs és Társulási Tanács az eljárási szabályzatában meghatározza az ilyen bizottságok vagy testületek összetételét és feladatait, valamint azok működési rendjét,

               ELFOGADTA EZT A HATÁROZATOT:

               Egyetlen cikk

               Az egyrészről az Európai Közösségek és tagállamaik, másrészről Bosznia és Hercegovina között létrejött stabilizációs és társulási megállapodás 115. cikke által létrehozott Stabilizációs és Társulási Tanácsban az Európai Unió nevében képviselendő, a Stabilizációs és Társulási Tanács saját eljárási szabályzatának elfogadásáról szóló határozatával kapcsolatos álláspont alapját a Stabilizációs és Társulási Tanács e határozathoz csatolt mellékletben szereplő határozattervezete képezi.

               A Tanács további határozata nélkül el lehet fogadni az erre a határozattervezetre vonatkozó kisebb módosításokat.

               Kelt Brüsszelben,

                        a Tanács részéről

    ---documentbreak---

               EURÓPAI BIZOTTSÁG
            Brüsszel, 2015.7.29.
            COM(2015) 368 final
            MELLÉKLET
            a következőhöz:JavaslatA TANÁCS HATÁROZATAaz egyrészről az Európai Közösségek és azok tagállamai, másrészről Bosznia és Hercegovina közötti stabilizációs és társulási megállapodással létrehozott Stabilizációs és Társulási Tanácsban a Stabilizációs és Társulási Tanács saját eljárási szabályzatáról szóló határozatának elfogadásával kapcsolatban képviselendő európai uniós álláspontról

               Az EU–Bosznia és Hercegovina Stabilizációs és Társulási Tanács 1. számú határozata [dátum] eljárási szabályzatának elfogadásáról

               A STABILIZÁCIÓS ÉS TÁRSULÁSI TANÁCS,

               tekintettel az egyrészről az Európai Közösségek és tagállamaik, másrészről a Bosznia és Hercegovina között létrejött stabilizációs és társulási megállapodásra és különösen annak 115., 116., 118. és 120. cikkére,

               mivel e megállapodás 2015. június 1-jén hatályba lépett,

               A KÖVETKEZŐKÉPPEN HATÁROZOTT:

               1. cikk

               Elnökség

               A Stabilizációs és Társulási Tanács elnökletét 12 hónapos időtartamra a felek felváltva töltik be. Az első időszak a Stabilizációs és Társulási Tanács első ülésének napján kezdődik és 2015. december 31-ig tart.

               2. cikk

               Ülések

               A Stabilizációs és Társulási Tanács miniszteri szinten évente egyszer ülésezik. A Stabilizációs és Társulási Tanács a felek egyetértésével bármely fél kérésére különleges ülésszakokat tarthat. Ha a felek másképp nem állapodnak meg, a Stabilizációs és Társulási Tanács valamennyi ülését az Európai Unió Tanácsa üléseinek szokásos helyszínén kell tartani mindkét fél által közösen meghatározott időpontban. A Stabilizációs és Társulási Tanács üléseit a Stabilizációs és Társulási Tanács titkársága az elnökkel egyetértésben hívja össze.

               3. cikk

               Képviselet

               Amennyiben a Stabilizációs és Társulási Tanács tagjai nem tudnak megjelenni az ülésen, képviselőket küldhetnek maguk helyett. Amennyiben egy tag valamely ülésen képviseltetni kívánja magát, az érintett ülést megelőzően közölnie kell az elnökkel képviselője nevét. A Stabilizációs és Társulási Tanács tagjának képviselője az adott tag valamennyi jogát gyakorolhatja.

               4. cikk

               Küldöttségek

               A Stabilizációs és Társulási Tanács tagjait tisztviselők kísérhetik. Az elnököt az üléseket megelőzően tájékoztatni kell a felek küldöttségének tervezett összetételéről. A Stabilizációs és Társulási Tanács ülésén az Európai Beruházási Bank egy képviselője megfigyelőként részt vesz, amennyiben a napirenden a Bankot érintő ügyek is szerepelnek. A Stabilizációs és Társulási Tanács tagsággal nem rendelkező személyeket is meghívhat üléseire, hogy bizonyos témakörökben tájékoztatást nyújtsanak.

               5. cikk

               Titkárság

               Az Európai Unió Tanácsa Főtitkárságának egy tisztviselője és Bosznia és Hercegovina Európai Unió melletti képviseletének egy tisztviselője együttesen látják el a Stabilizációs és Társulási Tanács titkári feladatait.

               6. cikk

               Levelezés

               A Stabilizációs és Társulási Tanácsnak címzett leveleket a Stabilizációs és Társulási Tanács elnökének, az Európai Unió Tanácsa Főtitkárságának címére kell küldeni.

               A két titkár gondoskodik arról, hogy a levelezés eljusson a Stabilizációs és Társulási Tanács elnökéhez, és adott esetben azt körbeküldik a Stabilizációs és Társulási Tanács többi tagjának. A körbeküldött levelezést elküldik továbbá a Bizottság Főtitkárságának, a tagállamok állandó képviseleteinek, valamint Bosznia és Hercegovina Európai Unió melletti képviseletének.

               A Stabilizációs és Társulási Tanács elnökének közleményeit a titkárok elküldik a címzetteknek, és adott esetben a Stabilizációs és Társulási Tanács többi tagjának is a második bekezdésben megjelölt címekre.

               7. cikk

               Nyilvánosság

               Eltérő határozat hiányában a Stabilizációs és Társulási Tanács ülései nem nyilvánosak.

               8. cikk

               Az ülések napirendje

               (1)Az elnök minden üléshez előzetes napirendet készít. Az előzetes napirendet a Stabilizációs és Társulási Tanács titkárai az ülés kezdetét legalább 15 nappal megelőzően eljuttatják a 6. cikkben említett címzetteknek. Az előzetes napirend azokat a napirendi pontokat tartalmazza, amelyeknek a napirendi pontok közé való felvételére vonatkozóan az elnök kérést kapott az ülés kezdetét legalább 21 nappal megelőzően; ugyanakkor az előzetes napirendbe csak azok a pontok kerülnek be, amelyek kísérő dokumentumait legkésőbb a napirend elküldésének időpontjáig eljuttatják a titkároknak. A napirendet a Stabilizációs és Társulási Tanács fogadja el az ülések elején. Amennyiben arról a felek megállapodnak, az ideiglenes napirenden nem szereplő pontot is felvehetnek a napirendre.

               (2)Az elnök a felekkel egyetértésben az adott ügy sajátosságaira való tekintettel lerövidítheti az (1) bekezdésben meghatározott határidőket.

               9. cikk

               Jegyzőkönyv

               Valamennyi ülés jegyzőkönyvtervezetét a két titkár készíti el. A jegyzőkönyvben az egyes napirendi pontok tekintetében főszabályként a következőket kell feltüntetni:

               –a Stabilizációs és Társulási Tanácshoz benyújtott dokumentumok,

               –azok a nyilatkozatok, amelyeknek jegyzőkönyvbe való felvételét a Stabilizációs és Társulási Tanács valamely tagja kérte,

               –a meghozott határozatok, a megtett ajánlások, az elfogadott nyilatkozatok és következtetések.

               A jegyzőkönyvtervezetet jóváhagyás céljából be kell nyújtani a Stabilizációs és Társulási Tanácsnak. A jóváhagyást követően a jegyzőkönyvet az elnök és a két titkár aláírásával látja el. A jegyzőkönyvet iktatni kell a társulás okmányainak letéteményeseként eljáró Európai Unió Tanácsa Főtitkárságának irattárában. A 6. cikkben említett minden címzettnek el kell juttatni egy hitelesített másolatot.

               10. cikk

               Határozatok és ajánlások

               (1)A Stabilizációs és Társulási Tanács a felek közös egyetértésével hozza meg határozatait és tesz ajánlásokat. A Stabilizációs és Társulási Tanács írásbeli eljárás útján is hozhat határozatokat és tehet ajánlásokat, amennyiben a felek megegyeznek erről.

               (2)A Stabilizációs és Társulási Tanács határozatai és ajánlásai a stabilizációs és társulási megállapodás 117. cikke szerint a „határozat”, illetve „ajánlás” címet viselik, amelyet egy sorszám, elfogadásuk dátuma, valamint tárgyuk megjelölése követ. A Stabilizációs és Társulási Tanács határozatait és ajánlásait az elnök írja alá és a két tikár hitelesíti. A határozatokat és az ajánlásokat továbbítani kell a fenti 6. cikkben említett valamennyi címzettnek. A felek maguk dönthetnek a Stabilizációs és Társulási Tanács határozatainak és ajánlásainak saját, hivatalos kiadványukban való közzétételéről.

               11. cikk

               Nyelvek

               A Stabilizációs és Társulási Tanács hivatalos nyelvei a felek hivatalos nyelvei. Eltérő határozat hiányában a Stabilizációs és Társulási Tanács tanácskozásait az ezeken a nyelveken elkészített dokumentációra alapozza.

               12. cikk

               Költségek

               Az Európai Unió és Bosznia és Hercegovina maga viseli a Stabilizációs és Társulási Tanács ülésein való részvétellel kapcsolatosan felmerülő saját költségeit, mind a személyzeti, utazási és ellátási kiadásokra, mind a postai és távközlési kiadásokra vonatkozóan. Az üléseken történő tolmácsolással, valamint a dokumentumok fordításával és sokszorosításával kapcsolatos kiadások, továbbá az ülések szervezésével kapcsolatosan felmerülő egyéb kiadások az üléseknek otthont adó felet terhelik.

               13. cikk

               Stabilizációs és Társulási Bizottság

               (1)Stabilizációs és Társulási Bizottság jön létre azzal a céllal, hogy segítse a Stabilizációs és Társulási Tanácsot feladatainak végrehajtásában. A bizottság egyrészről az Európai Unió Tanácsának képviselőiből és az Európai Bizottság képviselőiből, másrészről Bosznia és Hercegovina kormányának képviselőiből áll, rendszerint főtisztviselői szinten.

               (2)A Stabilizációs és Társulási Bizottság előkészíti a Stabilizációs és Társulási Tanács üléseit és tanácskozásait, szükség esetén végrehajtja a Stabilizációs és Társulási Tanács határozatait, valamint általánosságban véve biztosítja a társulási kapcsolat folytonosságát és a stabilizációs és társulási megállapodás megfelelő működését. Foglalkozik minden olyan kérdéssel, amelyre a Stabilizációs és Társulási Tanács felhívja a figyelmét, valamint bármely egyéb olyan problémával, amely a stabilizációs és társulási megállapodás napi szintű végrehajtása során felmerülhet. A bizottság javaslatait és minden határozat-/ajánlástervezetét benyújtja elfogadásra a Stabilizációs és Társulási Tanácsnak.

               (3)Olyan esetekben, amikor a stabilizációs és társulási megállapodás konzultációs kötelezettségre vagy konzultációs lehetőségre utal, a konzultációra a Stabilizációs és Társulási Bizottság keretein belül kerülhet sor. A felek megállapodásával a konzultáció a Stabilizációs és Társulási Tanács keretein belül is tovább folytatható.

               (4)A Stabilizációs és Társulási Bizottság eljárási szabályzata e határozat mellékletét képezi.

               Kelt,

                     a Stabilizációs és Társulási Tanács részéről

                     az elnök

               MELLÉKLET
                  a következőhöz:
                  Az EU–Bosznia és Hercegovina Stabilizációs és Társulási Tanács 1. számú határozata [dátum]

               A Stabilizációs és Társulási Bizottság eljárási szabályzata

               1. cikk

               Elnökség

               A Stabilizációs és Társulási Bizottság elnökletét 12 hónapos időtartamra a felek felváltva töltik be. Az első időszak a Stabilizációs és Társulási Tanács első ülésének napján kezdődik és [2015. december 31]-ig tart.

               2. cikk

               Ülések

               A Stabilizációs és Társulási Bizottság a felek megegyezésével akkor ülésezik, amikor a körülmények úgy kívánják. A Stabilizációs és Társulási Bizottság valamennyi ülését a felek által közösen meghatározott helyszínen és időpontban tartják. A Stabilizációs és Társulási Bizottság üléseit az elnök hívja össze.

               3. cikk

               Küldöttségek

               Az elnököt az üléseket megelőzően tájékoztatni kell a felek küldöttségének tervezett összetételéről.

               4. cikk

               Titkárság

               A Stabilizációs és Társulási Bizottság titkárságát az Európai Bizottság egy tisztviselője, valamint Bosznia és Hercegovina kormányának egy tisztviselője közösen alkotja. Az e határozatban említett, a Stabilizációs és Társulási Bizottság elnökének címzett és a tőle származó közleményeket megküldik a Stabilizációs és Társulási Bizottság titkárainak és a Stabilizációs és Társulási Tanács titkárainak, valamint elnökének.

               5. cikk

               Nyilvánosság

               Eltérő határozat hiányában a Stabilizációs és Társulási Bizottság ülései nem nyilvánosak.

               6. cikk

               Az ülések napirendje

               (1)Az elnök minden üléshez előzetes napirendet készít. Az előzetes napirendet a Stabilizációs és Társulási Bizottság titkárai az ülés kezdetét legalább 30 munkanappal megelőzően eljuttatják a 4. cikkben említett címzetteknek. Az előzetes napirend azokat a napirendi pontokat tartalmazza, amelyeknek a napirendi pontok közé való felvételére vonatkozóan az elnök kérést kapott az ülés kezdetét legalább 35 munkanappal megelőzően; ugyanakkor az előzetes napirendbe csak azok a pontok kerülnek be, amelyek kísérő dokumentumait legkésőbb a napirend elküldésének időpontjáig eljuttatják a titkároknak. A Stabilizációs és Társulási Bizottság felkérhet szakértőket arra, hogy adott témában tájékoztatás céljából részt vegyenek az ülésen. A napirendet a Stabilizációs és Társulási Bizottság fogadja el az ülés elején. Amennyiben arról a felek megállapodnak, az ideiglenes napirenden nem szereplő pontot is felvehetnek a napirendre.

               (2)Az elnök a felekkel egyetértésben az adott ügy sajátosságaira való tekintettel lerövidítheti az (1) bekezdésben meghatározott határidőket.

               7. cikk

               Jegyzőkönyv

               Minden ülésről jegyzőkönyvet kell készíteni, amelyet a Stabilizációs és Társulási Bizottság által levont következtetésekről az elnök által készített összefoglalóra kell alapozni. Miután a Stabilizációs és Társulási Bizottság elfogadja a jegyzőkönyvet, az elnök és a titkárok aláírják, majd mindkét fél iktatja. A jegyzőkönyv egy példányát a 4. cikkben említett minden címzettnek el kell juttatni.

               8. cikk

               Határozatok és ajánlások

               Azon különleges esetekben, amikor a stabilizációs és társulási megállapodás 118. cikke alapján a Stabilizációs és Társulási Tanács határozathozatalra, illetve ajánlástételre hatalmazza fel a Stabilizációs és Társulási Bizottságot, e jogszabályokat címmel kell ellátni, amely a sorszámmal ellátott „határozat”, illetve „ajánlás” szóból, elfogadásának dátumából, valamint a tárgy leírásából áll. A határozatokat és ajánlásokat a felek közös megegyezéssel fogadják el. A Stabilizációs és Társulási Bizottság írásbeli eljárás útján is hozhat határozatokat és tehet ajánlásokat, amennyiben a felek megegyeznek erről. A Stabilizációs és Társulási Bizottság határozatait és ajánlásait az elnök írja alá és a két titkár hitelesíti, majd azokat a 4. cikkben említett valamennyi címzettnek továbbítják. A felek dönthetnek a Stabilizációs és Társulási Bizottság határozatainak és ajánlásainak saját hivatalos kiadványukban való közzétételéről.

               9. cikk

               Költségek

               Az Európai Unió és Bosznia és Hercegovina maga viseli a Stabilizációs és Társulási Tanács ülésein való részvétellel kapcsolatosan felmerülő saját költségeit, mind a személyzeti, utazási és ellátási kiadásokra, mind a postai és távközlési kiadásokra vonatkozóan. Az üléseken történő tolmácsolással, valamint a dokumentumok fordításával és sokszorosításával kapcsolatos kiadások, továbbá az ülések szervezésével kapcsolatosan felmerülő egyéb kiadások az üléseknek otthont adó felet terhelik.

               10. cikk

               Albizottságok és különleges munkacsoportok

               A Stabilizációs és Társulási Bizottság saját felügyelete alatt működő albizottságokat vagy különleges munkacsoportokat hozhat létre, amelyek minden egyes ülésük után beszámolót nyújtanak be a bizottságnak. A Stabilizációs és Társulási Bizottság dönthet valamennyi albizottság vagy munkacsoport megszüntetéséről, azok hatáskörének meghatározásáról vagy módosításáról, illetve a bizottság feladatainak végrehajtásában való segítségnyújtás céljával további albizottságok vagy munkacsoportok létrehozásáról. Ezek az albizottságok és munkacsoportok nem rendelkeznek döntéshozói hatáskörrel.

    ---documentbreak--- NA ---documentbreak---

               EURÓPAI BIZOTTSÁG
            Brüsszel, 2015.7.29.
            COM(2015) 368 final
            MELLÉKLET
            a következőhöz:
            A TANÁCS HATÁROZATA
            az egyrészről az Európai Közösségek és azok tagállamai, másrészről Bosznia és Hercegovina közötti stabilizációs és társulási megállapodással létrehozott Stabilizációs és Társulási Tanácsban a Stabilizációs és Társulási Tanács saját eljárási szabályzatáról szóló határozatának elfogadásával kapcsolatban képviselendő európai uniós álláspontról

               MELLÉKLET

               a következőhöz:

               A TANÁCS HATÁROZATA

               az egyrészről az Európai Közösségek és azok tagállamai, másrészről Bosznia és Hercegovina közötti stabilizációs és társulási megállapodással létrehozott Stabilizációs és Társulási Tanácsban a Stabilizációs és Társulási Tanács saját eljárási szabályzatáról szóló határozatának elfogadásával kapcsolatban képviselendő európai uniós álláspontról

               Kizárólag a Tanács tájékoztatására

               TERVEZET
                  Az EU–Bosznia és Hercegovina Stabilizációs és Társulási Bizottság 1. számú határozata (2015. hónap nap) albizottságok és különleges munkacsoportok létrehozásáról

               A STABILIZÁCIÓS ÉS TÁRSULÁSI BIZOTTSÁG,

               tekintettel az egyrészről az Európai Közösségek és tagállamaik, másrészről Bosznia és Hercegovina között létrejött Stabilizációs és Társulási Megállapodásra és különösen annak 119. cikkére,

               tekintettel a Stabilizációs és Társulási Bizottság eljárási szabályzatára és különösen annak 10. cikkére,

               A KÖVETKEZŐKÉPPEN HATÁROZOTT:

               Egyetlen cikk

               Az I. mellékletben felsorolt albizottságok és különleges munkacsoportok létrehozásra kerülnek. Hatáskörük meghatározása a II. mellékletben található.

               Kelt ….-ban/-ben, 2015. hónap nap -án/-én.

               a Stabilizációs és Társulási Bizottság részéről

               az elnök

               I. melléklet

               EU–BOSZNIA ÉS HERCEGOVINA STABILIZÁCIÓS ÉS TÁRSULÁSI MEGÁLLAPODÁS

               Multidiszciplináris albizottsági struktúra

                        Cím

                        Tárgyalt kérdések

                        STM cikk

                        1. Kereskedelem, ipar, vámügy és adózás

                        Az áruk szabad mozgása

                        18. cikk

                        Ipari termékek

                        19–23. cikk,

                        Kereskedelmi kérdések

                        32–46. cikk,

                        Szabványosítás, metrológia, akkreditáció, hitelesítés, megfelelőségértékelés és piacfelügyelet

                        75. cikk

                        Ipari együttműködés

                        92. cikk

                        Kkv-k

                        93. cikk

                        Turizmus

                        94. cikk

                        Vámok

                        97. cikk

                        Adózás

                        98. cikk

                        Származási szabályok

                        2. jegyzőkönyv

                        Vámügyi kérdésekben való közigazgatási segítségnyújtás

                        5. jegyzőkönyv

                        2. Mezőgazdaság és halászat

                        Mezőgazdasági termékek széles értelemben (sensu lato)

                        24., 26.(1), 26.(2), 29., 30. és 33. cikk

                        Mezőgazdasági termékek szűkebb értelemben (sensu stricto)

                        27.(1) és (2), valamint 27.(4)

                        Halászati termékek

                        26. és 28. cikk

                        Feldolgozott mezőgazdasági termékek

                        25. cikk, 1. jegyzőkönyv

                        Bor

                        27.(5) cikk és 7. jegyzőkönyv

                        A mezőgazdasági és halászati termékekre, valamint bortól és szeszes italoktól különböző élelmiszerekre vonatkozó földrajzi jelzés oltalma

                        31. cikk

                        Mezőgazdaság és az agráripari ágazat, állat- és növényegészségügyi kérdések

                        95. cikk

                        Halászati együttműködés

                        96. cikk

                        Élelmiszer-biztonság

                        95. cikk

                        3. Belső piac és verseny

                        Letelepedési jog

                        50–56. cikk,

                        Szolgáltatásnyújtás

                        57–59. cikk,

                        Az STM V. címével kapcsolatos egyéb kérdések

                        63–69. cikk,

                        A jogszabályok közelítése és jogérvényesítés

                        70. cikk

                        Verseny

                        71–72. cikk,

                        4. jegyzőkönyv

                        Szellemi, ipari és kereskedelmi tulajdonjogok

                        73. cikk

                        Közbeszerzés

                        74. cikk

                        Banki, biztosítási és egyéb pénzügyi szolgáltatások

                        89. cikk

                        Fogyasztóvédelem

                        76. cikk

                        Közegészségügy

                        4. Gazdasági és pénzügyi kérdések, statisztika

                        Tőkemozgások és fizetési műveletek

                        60–62. cikk,

                        Gazdaságpolitika

                        87. cikk

                        Statisztikai együttműködés

                        88. cikk

                        Beruházásfejlesztés és -védelem

                        91. cikk

                        Pénzügyi együttműködés

                        112–114. cikk,

                        5. Jogérvényesülés, szabadság és biztonság

                        Igazságszolgáltatás és alapvető jogok, a megkülönböztetés elleni küzdelemmel együtt

                        78. cikk

                        Rendőrségi együttműködés és igazságügyi együttműködés

                        78. cikk

                        Jogállamiság

                        78. cikk

                        Adatvédelem

                        79. cikk

                        Vízum, határellenőrzés, menekültügy és migráció

                        80. cikk

                        Illegális bevándorlás és visszafogadás

                        81. cikk

                        Pénzmosás

                        82. cikk

                        Kábítószerek

                        83. cikk

                        Terrorizmus elleni küzdelem

                        85. cikk

                        Bűnözés és egyéb illegális tevékenységek

                        84. cikk

                        6. Innováció, információs társadalom és társadalompolitika

                        A munkavállalók mozgása

                        47–49. cikk,

                        Munkafeltételek és esélyegyenlőség

                        77. cikk

                        Társadalmi együttműködés

                        99. cikk

                        Oktatás és szakképzés

                        100. cikk

                        Kulturális együttműködés

                        101. cikk

                        Információ, kommunikáció

                        105. cikk

                        Audiovizuális együttműködés

                        102. cikk

                        Elektronikus kommunikációs hálózatok és szolgáltatások

                        104. cikk

                        Információs társadalom

                        103. cikk

                        Kutatás és technológiafejlesztés

                        109. cikk

                        7. Közlekedés, energia, környezetvédelem és regionális fejlesztés
                           1

                        Szállítás

                        53., 59., 106. cikk és 3. jegyzőkönyv

                        Energia

                        107. cikk

                        Nukleáris biztonság

                        107. cikk

                        Környezetvédelem

                        108. cikk

                        Éghajlatváltozás

                        108. cikk

                        Polgári védelem

                        108. cikk

                        Regionális és helyi fejlesztés

                        110.

               A különleges munkacsoportok struktúrája

                        Cím

                        Tárgyalt kérdések

                        STM cikk

                        A közigazgatás reformjával foglalkozó különleges munkacsoport

                        A közigazgatás reformja

                        VI. cím – Jogszabályok közelítése és jogérvényesítés, 70. cikk, valamint VII. cím – Jogérvényesülés, szabadság és biztonság, 78. cikk, 111. cikk

               II. melléklet

               Az EU–Bosznia és Hercegovina albizottságok és különleges munkacsoportok hatáskörének meghatározása

               Összetétel és elnökség

               Az albizottságok és a közigazgatás reformjával foglalkozó különleges munkacsoport az Európai Bizottság és Bosznia és Hercegovina kormányának képviselőiből áll. Az albizottságokban és a közigazgatás reformjával foglalkozó különleges munkacsoportban a két fél felváltva elnököl. A tagállamokat tájékoztatják és meghívják az albizottságok és a közigazgatás reformjával foglalkozó különleges munkacsoport üléseire.

               Titkárság

               Az egyes albizottságok és a közigazgatás reformjával foglalkozó különleges munkacsoport titkárságát az Európai Bizottság egy tisztviselője, valamint Bosznia és Hercegovina kormányának egy tisztviselője közösen alkotja.

               Az albizottságokat és a közigazgatás reformjával foglalkozó különleges munkacsoportot érintő minden közleményt el kell juttatni az érintett albizottság titkárainak.

               Ülések

               Az albizottságok és a közigazgatás reformjával foglalkozó különleges munkacsoport a felek megegyezésével akkor üléseznek, ha a körülmények úgy kívánják. Az albizottságok és a közigazgatás reformjával foglalkozó különleges munkacsoport valamennyi ülését a felek által meghatározott helyszínen és időpontban tartják.

               Mindkét fél egyetértésével az albizottságok és a közigazgatás reformjával foglalkozó különleges munkacsoport felkérhetnek szakértőket arra, hogy adott témában információnyújtás céljából részt vegyenek az ülésen.

               Napirend és kísérő dokumentumok

               Az elnök és a titkárok minden ülésre az ülés megkezdése előtt legalább 30 munkanappal ideiglenes napirendet készítenek.

               Az ideiglenes napirendre azok a pontok kerülnek fel, amelyek esetében a napirendre történő felvételre irányuló kérést a titkárok az ülés előtt legalább 35 munkanappal megkapták.

               Az egyes ülésekre vonatkozó ideiglenes napirend elfogadását követően, de legkésőbb az ülés kezdetét megelőzően 10 munkanappal a Bosznia és Hercegovina nevében eljáró titkár benyújtja az Európai Bizottság nevében eljáró titkárnak az elfogadott ideiglenes napirendhez kapcsolódó, szükséges írásbeli dokumentumokat.

               A (3) bekezdésben megjelölt határidő elmulasztása esetén az ülést további értesítés nélkül automatikusan törölni kell.

               Témák

               Az albizottságok a multidiszciplináris albizottsági struktúrában felsorolt témakörök alapján vitatják meg az STM különböző területeivel kapcsolatos kérdéseket. A jogszabályok közelítése, alkalmazása és végrehajtása tekintetében elért fejlődést valamennyi témakörön belül felmérik. Az albizottságok megvizsgálják a megfelelő ágazatokban esetlegesen felmerülő problémákat, és ajánlásokat tesznek a lehetséges intézkedésekre.

               Az albizottságok a közösségi vívmányok további értelmezésének fórumául is szolgálnak, valamint megvizsgálják a Bosznia és Hercegovina által az STM-ben tett kötelezettségvállalásokkal összhangban a közösségi vívmányoknak való megfelelésben elért előrelépést.

               A közigazgatás reformjával foglalkozó különleges munkacsoport megvitatja a közigazgatás reformjával kapcsolatos kérdéseket, és javaslatot tesz a lehetséges következő intézkedésekre.

               Jegyzőkönyv

               Minden ülésről jegyzőkönyv készül, amelyet az ülést követően el kell fogadni. Az albizottság vagy a közigazgatás reformjával foglalkozó különleges munkacsoport titkára a jegyzőkönyv egy másolatát eljuttatja a Stabilizációs és Társulási Bizottság titkárának.

               Nyilvánosság

               Eltérő határozat hiányában az albizottságok és a közigazgatás reformjával foglalkozó különleges munkacsoport ülései nem nyilvánosak.

                     (1)
                  Az STM 3. jegyzőkönyvének alkalmazása céljából ez az albizottság mint az e jegyzőkönyv 21. cikkében említett különleges albizottság fog működni.


                            EURÓPAI
                            BIZOTTSÁG
                                                    Brüsszel, 2015.5.29.
                                                    COM(2015) 228 final
                                                    ANNEX 1
                                      MELLÉKLETEK
                                      JEGYZŐKÖNYV
                                       a következőhöz:
           PARTNERSÉGI ÉS EGYÜTTMŰKÖDÉSI KERETMEGÁLLAPODÁS
      egyrészről az Európai Unió és tagállamai, és másrészről Mongólia között, a Horvát
       Köztársaság Európai Unióhoz történő csatlakozásának figyelembevétele céljából
                                       a következőhöz:
                                           Javaslat
                               A TANÁCS HATÁROZATA
   az egyrészről az Európai Unió és tagállamai, és másrészről Mongólia közötti partnerségi
       és együttműködési keretmegállapodáshoz csatolt, a Horvát Köztársaság Európai
    Unióhoz történő csatlakozásának figyelembevétele céljából készült jegyzőkönyvnek az
                    Európai Unió és tagállamai nevében történő aláírásáról
HU                                                                                HU
 ---pagebreak---                                        MELLÉKLET
                                      JEGYZŐKÖNYV
                                       a következőhöz:
          PARTNERSÉGI ÉS EGYÜTTMŰKÖDÉSI KERETMEGÁLLAPODÁS
      egyrészről az Európai Unió és tagállamai, és másrészről Mongólia között, a Horvát
       Köztársaság Európai Unióhoz történő csatlakozásának figyelembevétele céljából
   A BELGA KIRÁLYSÁG,
   A BOLGÁR KÖZTÁRSASÁG,
   A CSEH KÖZTÁRSASÁG,
   A DÁN KIRÁLYSÁG,
   A NÉMETORSZÁGI SZÖVETSÉGI KÖZTÁRSASÁG,
   AZ ÉSZT KÖZTÁRSASÁG,
   ÍRORSZÁG,
   A GÖRÖG KÖZTÁRSASÁG,
   A SPANYOL KIRÁLYSÁG,
   A FRANCIA KÖZTÁRSASÁG,
   A HORVÁT KÖZTÁRSASÁG,
   AZ OLASZ KÖZTÁRSASÁG,
   A CIPRUSI KÖZTÁRSASÁG,
   A LETT KÖZTÁRSASÁG,
   A LITVÁN KÖZTÁRSASÁG,
   A LUXEMBURGI NAGYHERCEGSÉG,
   MAGYARORSZÁG,
   A MÁLTAI KÖZTÁRSASÁG,
   A HOLLAND KIRÁLYSÁG,
   AZ OSZTRÁK KÖZTÁRSASÁG,
   A LENGYEL KÖZTÁRSASÁG,
   A PORTUGÁL KÖZTÁRSASÁG,
   ROMÁNIA,
   A SZLOVÉN KÖZTÁRSASÁG,
   A SZLOVÁK KÖZTÁRSASÁG,
   A FINN KÖZTÁRSASÁG,
   A SVÉD KIRÁLYSÁG,
   NAGY-BRITANNIA ÉS ÉSZAK-ÍRORSZÁG EGYESÜLT KIRÁLYSÁGA,
HU                                            2                                         HU
 ---pagebreak---    az Európai Unióról szóló szerződés és az Európai Unió működéséről szóló szerződés szerződő
   felei, a továbbiakban: a tagállamok, melyek képviseletében az Európai Unió Tanácsa jár el, és
   AZ EURÓPAI UNIÓ, a továbbiakban: az Európai Unió,
   egyrészről, és
   MONGÓLIA
   másrészről,
   e jegyzőkönyv alkalmazásában a továbbiakban együttesen: a szerződő felek,
   TEKINTETTEL a Horvát Köztársaságnak az Európai Unióhoz való 2013. július 1-jei
   csatlakozására.
   MIVEL az egyrészről az Európai Unió és tagállamai, másrészről Mongólia közötti partnerségi
   és együttműködési keretmegállapodást (a továbbiakban: a megállapodás) 2013. április 30-án
   Ulánbátorban aláírták.
   MIVEL 2011. december 9-én Brüsszelben aláírták a Horvát Köztársaságnak az Európai
   Unióhoz történő csatlakozásáról szóló szerződést (a továbbiakban: a csatlakozási szerződés).
   MIVEL a Horvát Köztársaság csatlakozási okmánya 6. cikkének (2) bekezdése szerint
   Horvátország megállapodáshoz történő csatlakozása az utóbbihoz csatolt jegyzőkönyv
   megkötése útján történik,
   A KÖVETKEZŐKBEN ÁLLAPODTAK MEG:
                                               1. cikk
   A Horvát Köztársaság részes félként csatlakozik az egyrészről az Európai Unió és tagállamai,
   és másrészről Mongólia közötti, 2013. április 30-án Ulánbátorban aláírt partnerségi és
   együttműködési keretmegállapodáshoz, továbbá az Európai Unió többi tagállamával
   megegyező módon elfogadja és tudomásul veszi a megállapodás szövegét.
                                               2. cikk
   E jegyzőkönyv parafálását követő kellő időben az Európai Unió továbbítja tagállamainak,
   valamint Mongóliának a megállapodás horvát nyelvű változatát. Feltételezve e jegyzőkönyv
   hatálybalépését, az e cikk első mondatában említett nyelvi változat a megállapodás angol,
   bolgár, cseh, észt, dán, finn, francia, görög, holland, lengyel, lett, litván, magyar, máltai,
   német, olasz, portugál, román, spanyol, svéd, szlovák és szlovén nyelvű változatára
   vonatkozóakkal megegyező feltételek mellett válik hitelessé.
                                               3. cikk
   E jegyzőkönyv a megállapodás szerves részét képezi.
                                               4. cikk
   (1)      Ezt a jegyzőkönyvet a tagállamok nevében az Európai Unió Tanácsa, az Európai Unió,
            valamint Mongólia hagyja jóvá, saját eljárásaiknak megfelelően. A Szerződő Felek
            értesítik egymást az e célból szükséges eljárások befejezéséről. A jóváhagyó
            okiratokat az Európai Unió Tanácsa Főtitkárságán helyezik letétbe.
HU                                                3                                               HU
 ---pagebreak---    (2)    Ez a jegyzőkönyv az utolsó jóváhagyó okirat letétbe helyezésének napját követő hónap
          első napján lép hatályba, de nem a megállapodás hatálybalépésének napja előtt.
                                                5. cikk
   E jegyzőkönyv két-két eredeti példányban készült angol, bolgár, cseh, dán, észt, finn, francia,
   görög, holland, horvát, lengyel, lett, litván, magyar, máltai, német, olasz, portugál, román,
   spanyol, svéd, szlovák, szlovén valamint mongol nyelven, amely szövegek mindegyike
   egyaránt hiteles.
   FENTIEK HITELÉÜL az alulírott meghatalmazottak aláírták e jegyzőkönyvet.
   Kelt ….-ban/-ben, a … év … havának … napján,
   AZ EURÓPAI UNIÓ ÉS TAGÁLLAMAI RÉSZÉRŐL
   MONGÓLIA RÉSZÉRŐL
HU                                                 4                                               HU
 ---documentbreak---                             EURÓPAI
                            BIZOTTSÁG
                                                    Brüsszel, 2015.5.29.
                                                    COM(2015) 228 final
                                                    2015/0115 (NLE)
                                           Javaslat
                               A TANÁCS HATÁROZATA
   az egyrészről az Európai Unió és tagállamai, és másrészről Mongólia közötti partnerségi
       és együttműködési keretmegállapodáshoz csatolt, a Horvát Köztársaság Európai
    Unióhoz történő csatlakozásának figyelembevétele céljából készült jegyzőkönyvnek az
                    Európai Unió és tagállamai nevében történő aláírásáról
HU                                                                                HU
 ---pagebreak---                                                 INDOKOLÁS
   E tanácsi határozatjavaslat képez jogalapot az egyrészről az Európai Unió és tagállamai,
   másrészről Mongólia közötti partnerségi és együttműködési keretmegállapodáshoz csatolt
   jegyzőkönyv aláírásának engedélyezéséhez. E jegyzőkönyv célja, hogy figyelembe vegye a
   Horvát Köztársaságnak az Európai Unióhoz történő csatlakozását.
   A Horvát Köztársaság Európai Unióhoz történő csatlakozásáról szóló okmány úgy
   rendelkezik, hogy a Horvátország csatolt jegyzőkönyvek útján csatlakozik az Európai Unió és
   tagállamai által aláírt vagy megkötött nemzetközi megállapodásokhoz.
   Az egyrészről az Európai Unió és tagállamai, másrészről Mongólia közötti partnerségi és
   együttműködési keretmegállapodást 2013. április 30-án Ulánbátorban aláírták. E
   megállapodás jelenleg megerősítés alatt áll, és még nem lépett hatályba.
   A Tanács 2012. szeptember 14-i határozata1 felhatalmazta a Bizottságot, hogy tárgyalásokat
   kezdjen azokkal a harmadik országokkal, amelyekkel Horvátország csatlakozása
   következtében jegyzőkönyvek megkötése lesz szükséges. A Mongóliával folytatott
   tárgyalások eredményeképpen parafálták a fent említett megállapodáshoz csatolt
   jegyzőkönyvet.
   E jegyzőkönyv a Horvát Köztársaságot a megállapodás szerződő felévé teszi és kötelezi az
   Uniót, hogy biztosítsa a megállapodás hiteles változatát horvátul.
   A Bizottság elégedett a tárgyalások eredményével, és felkéri a Tanácsot, hogy engedélyezze a
   jegyzőkönyvnek az Európai Unió és tagállamai nevében történő aláírását.
   1
           A Tanács határozata az Európai Unió vagy az Európai Unió és tagállamai, valamint egy vagy több
   harmadik ország vagy nemzetközi szervezet által aláírt vagy megkötött megállapodásoknak a Horvát
   Köztársaság Európai Unióhoz történő csatlakozására való tekintettel történő kiigazítására irányuló tárgyalások
   megkezdésére való felhatalmazásról (13351/12 sz. tanácsi dokumentum, LIMITED).
HU                                                       2                                                        HU
 ---pagebreak---                                                                 2015/0115 (NLE)
                                                     Javaslat
                                       A TANÁCS HATÁROZATA
   az egyrészről az Európai Unió és tagállamai, és másrészről Mongólia közötti partnerségi
        és együttműködési keretmegállapodáshoz csatolt, a Horvát Köztársaság Európai
     Unióhoz történő csatlakozásának figyelembevétele céljából készült jegyzőkönyvnek az
                       Európai Unió és tagállamai nevében történő aláírásáról
   AZ EURÓPAI UNIÓ TANÁCSA,
   tekintettel az Európai Unió működéséről szóló szerződésre és különösen annak 207. és 209.
   cikkére, összefüggésben annak 218. cikke (5) bekezdésével,
   tekintettel a Horvát Köztársaság csatlakozási okmányára és különösen annak 6. cikke (2)
   bekezdésére,
   tekintettel az Európai Bizottság javaslatára,
   mivel:
   (1)     A Horvát Köztársaság csatlakozási okmányának 6. cikke (2) bekezdése alapján a
           Horvát Köztársaságnak az egyrészről az Európai Unió és tagállamai, és másrészről
           Mongólia közötti partnerségi és együttműködési keretmegállapodáshoz való
           csatlakozásáról a megállapodáshoz csatolt jegyzőkönyv útján állapodnak meg. A
           csatlakozási okmány 6. cikke (2) bekezdésének második albekezdése alapján az ilyen
           esetekben egyszerűsített eljárással határoznak a csatlakozásról, amennyiben a
           megállapodás nem rendelkezik ezzel ellentétesen. Az ilyen eljárás szerint a
           jegyzőkönyvet a tagállamok nevében egyhangúlag eljáró Tanács és az érintett
           harmadik ország(ok) köti(k) meg.
   (2)     A Tanács 2012. szeptember 14-én felhatalmazta a Bizottságot, hogy tárgyalásokat
           kezdjen azokkal a harmadik országokkal, amelyekkel a Horvát Köztársaság
           csatlakozása következtében jegyzőkönyvek megkötése szükséges2. A Mongóliával
           folytatott tárgyalások eredményeképpen parafálták a fent említett megállapodáshoz
           csatolt jegyzőkönyvet.
   (3)     A jegyzőkönyvet, annak későbbi időpontban történő megkötésére is figyelemmel, alá
           kell írni,
   2
           A Tanács határozata az Európai Unió vagy az Európai Unió és tagállamai, valamint egy vagy több
   harmadik ország vagy nemzetközi szervezet által aláírt vagy megkötött megállapodásoknak a Horvát
   Köztársaság Európai Unióhoz történő csatlakozására való tekintettel történő kiigazítására irányuló tárgyalások
   megkezdésére való felhatalmazásról (13351/12 sz. tanácsi dokumentum, LIMITED).
HU                                                       3                                                        HU
 ---pagebreak---    ELFOGADTA EZT A HATÁROZATOT:
                                                1. cikk
   1.       A Tanács felhatalmazást ad az egyrészről az Európai Unió és tagállamai, és
            másrészről Mongólia közötti partnerségi és együttműködési keretmegállapodáshoz
            csatolt, a Horvát Köztársaság Európai Unióhoz történő csatlakozásának
            figyelembevétele céljából készült jegyzőkönyvnek az Európai Unió és tagállamai
            nevében történő aláírására, az említett jegyzőkönyv megkötésére is figyelemmel.
   2.       A jegyzőkönyv szövegének közzétételére a megkötéséről szóló határozattal együtt
            kerül sor.
                                                2. cikk
   A Tanács elnöke felhatalmazást kap, hogy kijelölje a jegyzőkönyvnek az Unió és tagállamai
   nevében történő aláírására jogosult személy(eke)t.
                                                3. cikk
   Ez a határozat az elfogadásának napján lép hatályba.
   Kelt Brüsszelben, -án/-én.
                                                a Tanács részéről
                                                az elnök
HU                                                 4                                         HU


				|

		52014PC0347

			Javaslat A TANÁCS HATÁROZATA a tagállamok által az Európai Fejlesztési Alapba 2014-ban fizetendő, a 2014. évi második részletet is magában foglaló pénzügyi hozzájárulásról /* COM/2014/0347 final - 2014/0178 (NLE) */

			   	INDOKOLÁS
A 10. Európai Fejlesztési Alapra (a
továbbiakban: EFA) vonatkozó belső megállapodás és pénzügyi szabályzat
eljárást határoz meg azon hozzájárulások lehívására, amelyeket a tagállamok az
EFA finanszírozására fizetnek be. A 10. EFA-ra alkalmazandó pénzügyi szabályzat
57. cikke (3) bekezdésének megfelelően ez a javaslat a következőket
tartalmazza:
–
a 2014. évre szóló hozzájárulás második részletének
összege.
A 10. EFA-ra alkalmazandó pénzügyi szabályzat
57. cikkének (7) bekezdése szerint a fenti összegek tekintetében minden esetben
külön meg kell határozni a Bizottság, illetve az EBB által kezelt összeget.
Az EBB a 10. EFA-ra vonatkozó pénzügyi
szabályzat 145. cikkével összhangban megküldte a Bizottságnak az általa kezelt
eszközök kötelezettségvállalásaira és kifizetéseire vonatkozó aktualizált
becsléseket.
A pénzügyi szabályzat 58. cikkének (2)
bekezdése szerint a hozzájárulások lehívása során először a korábbi EFA-k
rendelkezésre álló összegeit kell felhasználni egymás után. Így az e
javaslatban szereplő lehívások az EBB esetében a 9. EFA, a Bizottság esetében
pedig a 10. EFA összegeire vonatkoznak.
A 10. EFA-ra vonatkozó pénzügyi szabályzat 57.
cikkének (3) bekezdése szerint a Tanácsnak legkésőbb 21 naptári nappal a
bizottsági javaslat előterjesztését követően döntést kell hoznia
erről a határozatról, és a tagállamoknak legkésőbb 21 naptári nappal
a tanácsi határozatról szóló értesítés kézhezvételét követően be kell
fizetniük a második részletet.
A pénzügyi szabályzat 60. cikkének (1)
bekezdése úgy rendelkezik, hogy amennyiben a befizetendő hozzájárulások egy
adott részletét határidőre nem fizetik be, az érintett tagállamnak a be
nem fizetett összeg után kamatot kell fizetnie; a kamat fizetésére vonatkozó
rendelkezéseket a 60. cikk részletezi.
2014/0178 (NLE)
Javaslat
A TANÁCS HATÁROZATA
a tagállamok által az Európai Fejlesztési
Alapba 2014-ban fizetendő, a 2014. évi második részletet is magában
foglaló pénzügyi hozzájárulásról
AZ EURÓPAI UNIÓ TANÁCSA,
tekintettel az Európai Unió
működéséről szóló szerződésre,
tekintettel a tagállamok kormányainak a Tanács
keretében ülésező képviselői között az AKCS–EK partnerségi
megállapodással összhangban a 2008–2013 közötti időszakra vonatkozó
többéves pénzügyi keret értelmében nyújtandó közösségi támogatás
finanszírozásáról és az EK-Szerződés[1]
negyedik részének hatálya alá tartozó tengerentúli országok és területek
számára nyújtandó pénzügyi támogatás elosztásáról szóló belső
megállapodásra (a továbbiakban: a belső megállapodás) és különösen
annak 7. cikkére,
tekintettel a legutóbb 2011. április 11-én
módosított[2],
a 10. Európai Fejlesztési Alapra alkalmazandó pénzügyi szabályzatról szóló,
2008. február 18-i 215/2008/EK tanácsi rendeletre[3] (a továbbiakban: a 10.
EFA-ra alkalmazandó pénzügyi szabályzat) és különösen annak 57. cikke (5)
bekezdésére,
tekintettel az Európai Bizottság javaslatára,
mivel:
(1)       EFA-ra vonatkozó pénzügyi
szabályzat 57–61. cikkében meghatározott eljárás alapján a Bizottság június
15-ig javaslatot terjeszt elő, amelyben feltünteti a) a 2014. évre
vonatkozó hozzájárulások második részletének összegét, valamint b) a 2014. évre
vonatkozó hozzájárulásnak a tényleges igények alapján felülvizsgált éves
összegét, amennyiben – a belső megállapodás 7. cikkének (3) bekezdésével
összhangban – az éves összeg eltér a tényleges igényektől.
(2)       A Tanács a Bizottság javaslata
alapján 2013. november 8-án elfogadta határozatát, amely a 2014. évre vonatkozó
tagállami EFA-hozzájárulások éves összegét a Bizottság esetében
3 100 000 000 EUR-ban, az EBB esetében pedig
150 000 000 EUR-ban állapította meg.
(3)       A 10. EFA-ra alkalmazandó
pénzügyi szabályzat 145. cikkének első bekezdésével összhangban az Európai
Beruházási Bank megküldte a Bizottságnak az általa kezelt eszközök
kötelezettségvállalásaira és kifizetéseire vonatkozó aktualizált becsléseket.
(4)       A 10. Európai Fejlesztési Alap
(a továbbiakban: EFA) pénzügyi szabályzata 58. cikkének (2) bekezdése úgy
rendelkezik, hogy a hozzájárulások lehívása során először a korábbi
EFA-kra meghatározott összegeket kell felhasználni. Következésképpen a 10.
EFA-ra vonatkozó pénzügyi szabályzat 58. cikkének (2) bekezdése szerint a 9.
EFA-ból is indokolt pénzeszközöket lehívni,
ELFOGADTA EZT A HATÁROZATOT:
1. cikk
A mellékletben található táblázat tartalmazza
a tagállamok által a 2014. évre szóló hozzájárulások második részleteként a
Bizottságnak és az EBB-nek fizetendő összegeket.
2. cikk
Ezt a határozatot elfogadásának napjától kell
alkalmazni.
3. cikk
Ennek a határozatnak a tagállamok a
címzettjei.
Kelt Brüsszelben,
                                                                       a
Tanács részéről
                                                                       az
elnök
[1]               HL L 247., 2006.9.9., 32. o.
[2]               HL L 102., 2011.4.16., 1. o.
[3]               HL L 78., 2008.3.19., 1. o.
MELLÉKLET
a következőhöz
A TANÁCS HATÁROZATA
a tagállamok által az Európai
Fejlesztési Alapba 2014-ban fizetendő, a 2014. évi második részletet is
magában foglaló pénzügyi hozzájárulásról